kardosdrur/scandi-wiki huggingface dataset:
Vandrøllike (art)


Vandrøllike (Hottonia palustris), eller almindelig vandrøllike, er en vandplante i kodriverfamilien.

Udbredelse 

Den findes i Europa og det vestlige Asien.

I Danmark er den temmelig almindelig i de fleste egne i damme, grøfter og tørvegrave.

Beskrivelse 

Vandrøllike er en flerårig urt som lever i vand. Den har rødder ned i vandbunden, og også frit flydende rødder. Bladene er kamformede og helt under vand. Der er forholdsvis store hvidlige til lysrosa blomster som sidder i klaser over vandoverfladen.

Den har heterostyli.

Billeder

Kilder og henvisninger 

Kodriver-familien
Henrik Szklany

Henrik Szklany (født i 1985) er en dansk dramatiker der blev uddannet fra dramatikeruddannelsen ved Aarhus Teater i 2013.

Karriere 
Henrik Szklany vandt i 2014 Danske Dramatikeres Talentpris sammen med Eini Carina Grønvold. Samme år var han forfatter på Mit liv som træ – en Reumert-drøm - en særforestilling, der dannede rammen om Årets Reumert-prisuddeling, instrueret af Minna Johannesson.

Under sin tid på dramatikeruddannelsen skrev Henrik Szklany blandt andet stykkerne Nekrologer (2012), der blev opført på Aarhus Teater, skolestykket Bygning 4-7-12 (2013) om Gellerupparken i Aarhus og afgangsstykket Justine (2013) - et one-man show, der både blev opført på Teater Momentum i Odense og Husets Teater i København.

Efter skoletiden har Henrik Szklany skrevet stykket #bitch #kælling #backstabber om digital mobning blandt børn. Stykket blev opført på teatret Filuren i Aarhus.

Stykket Altid for AaB havde premiere på Aalborg Teater i foråret 2014. Altid for AaB handler om den fiktive problematiske sæson efter AaB Fodbolds fjerde danmarksmesterskab. Premieredatoen faldt to dage før klubben i virkelighedens verden vandt sit fjerde mesterskab.

I oktober 2014 har Baggårdteatret i Svendborg premiere på stykket 839 Dage om danmarkshistoriens længste kidnapning. Det er historien om de to sømænd Søren Lyngbjørn og Eddy Lopez, der blev taget til fange af somaliske pirater i 2011. Henrik Szklany har fået fortalt historien af dem begge og har skrevet stykket.

I 2019 er der premiere på endnu en stykke med rødder i virkeligheden fra Henrik Szklanys pen, nemlig doku-satiren Corydong - om børsnoteringen af Dong (i dag Ørsted), som førte til, at den amerikanske investeringsbank Goldman Sachs tjente milliarder. Stykket har premiere på Teatret Svalegangen i Aarhus i 2019.

Røde Orm 

I forbindelse med, at Aarhus var Europæisk Kulturhovedstad i 2017 skrev Henrik Szklany stykket Røde Orm, som er baseret på Frans G. Bengtssons eventyrroman fra 1940’erne af samme navn. Det Kongelige Teater stod bag opsætningen i samarbejde med Moesgaard Museum. Røde Orm fik blandede anmeldelser, men stykket var alligevel en publikumssucces og solgte 92.000 billetter. Efter opsætningen på Moesgaard blev Røde Orm i 2018 sat op i Dyrehaven nord for København.

Kongens Fald 
Efter successen med Røde Orm satte Det Kongelige Teater Henrik Szklany til at dramatisere den klassiske, danske roman Kongens Fald. Forestillingen havde premiere i 2018 i et samarbejde med Aarhus Teater, der lagde scene til stykket i 2019. Ligesom Røde Orm klarede Kongens Fald sig glimrende ved billetlugerne, selvom anmelderne ikke var imponerede. Henrik Szklany fik dog ros for "(...) en loyal og spillevende dramatisering af romanen".

Referencer 

Dramatikere fra Danmark
Heterostyli

Heterostyli er en form for polymorfisme som findes i nogle blomsterplanter. De pågældende planter har enten to  eller tre forskellige varianter af deres blomster med grifler og støvdragere af forskellige længder. Alle blomsterne på en bestemt plante (et individ) er af samme type, men forskellige planter af samme art har forskellige slags blomstertyper. Blomstertypen er genetisk bestemt.

Længderne på støvdragere og grifler i planter heterostylu er tilpassede til bestøvning af forskellige bestøvere, eller forskellige kropsdele på den samme bestøver. Således vil pollen fra en lang støvdrager primært overføres til lange i stedet for korte grifler, og omvendt.

Dimorf heterostyli 

Ved dimorf heterostyli findes der to slags blomster: Én type med lange grifler og korte støvdragere, og en anden type med korte grifler og lange støvdragere. Længden af griflerne på ene type blomst svarer til længden af støvdragerne på den anden blomst, og omvendt. Det betyder at insekter som besøger blomsterne for at drikke deres nektar, vil få afsat pollen forskellige steder på deres kroppe afhængig af hvilken type blomst de besøger, og kun når de besøger blomster af den modsatte type blomst, vil den overførte pollen være placeret ud for blomstens støvfanget. Derved reduceres muligheden for selvbestøvning.

Eksempler på denne type planter er Storblomstret Kodriver og mange andre arter Kodriver-arter, Almindelig Vandrøllike, Almindelig Hør og andre Hør-arter, nogle Kattehale-arter, og mange arter af Cryptantha.

Trimorf heterostyli 

Hvis der er tre forskellige typer blomster, kaldes det trimorf heterostyli. Hver form har to længder støvdragere.
I én form er griflen kort, og støvdragerne er lange og mellemlange. I den anden form er griflen mellemlang, og støvdragerne korte og lange. I den tredje form er griflen lang, og støvdragerne korte og mellemlange.

Eksempler på planter med trimorf heterostyli er Oxalis pes-caprae (en art Surkløver), Kattehale og nogle andre arter af kattehale-slægten.

Henvisninger 

Plantemorfologi
Vipera dinniki

Vipera dinniki er en giftig hugormeart fra familien Viperidae, som er endemisk til Rusland, Georgien og Aserbajdsjan. Ingen underarter er i øjeblikket anerkendt.

Etymologi 
Det specifikke navn, dinniki, er til ære for den russiske herpetolog Nikolai Yakovlevich Dinnik.

Referencer

Eksterne henvisninger 

Viperidae
Leonardo Véliz

Leonardo Iván Véliz Díaz (født 3. september 1949 i Valparaíso, Chile) er en tidligere chilensk fodboldspiller (angriber).

Velíz tilbragte hele sin karriere i hjemlandet, hvor han primært var tilknyttet Colo-Colo og Unión Española. Han var med til at vinde flere mesterskaber med begge klubber, og vandt med Colo-Colo desuden to gange pokalturneringen Copa Chile.

Velíz spillede desuden 39 kampe for det chilenske landshold. Han deltog ved VM i 1974 i Vesttyskland, hvor han spillede alle sit lands tre kampe. Han var også med til at vinde sølv ved Copa América i 1979.

Titler 
Primera División de Chile
 1972, 1979 og 1981 med Colo-Colo
 1975 og 1977 med Unión Española

Copa Chile
 1974 og 1981 med Colo-Colo

Referencer

Eksterne henvisninger 
 

Fodboldspillere fra Chile
Deltagere ved verdensmesterskabet i fodbold 1974
Fodboldspillere fra Unión Española
Fodboldspillere fra Club Deportivo O'Higgins
Fodboldspillere fra Everton de Viña del Mar
Fodboldspillere fra Colo-Colo
Personer fra Valparaíso
Adolfo Nef

Adolfo Nef Sanhueza (født 18. januar 1946 i Lota, Chile) er en tidligere chilensk fodboldspiller (målmand).

Nef spillede på klubplan for samtlige de tre store Santiago-klubber, Colo-Colo, Universidad de Chile og Universidad Católica. Han vandt tre chilenske mesterskaber med Universidad de Chile og ét med Colo-Colo.

Nef spillede desuden 42 kampe for det chilenske landshold. Han deltog ved VM i 1974 i Vesttyskland, hvor han dog var reserve for førstevalget Leopoldo Vallejos og ikke kom på banen.

Titler 
Primera División de Chile
 1965, 1967 og 1969 med Universidad de Chile
 1979 med Colo-Colo

Copa Chile
 1974 med Colo-Colo

Referencer

Eksterne henvisninger 
 

Fodboldspillere fra Chile
Deltagere ved verdensmesterskabet i fodbold 1974
Fodboldspillere fra Club Universidad de Chile
Fodboldspillere fra Club Deportivo Universidad Católica
Fodboldspillere fra Colo-Colo
Eijsden-Margraten

Eijsden-Margraten (-; ) er en kommune og en by, beliggende i den sydlige provins Limburg i Nederlandene. Kommunens areal er på 78,32 km², og indbyggertallet er på 24.995 pr. 1 maj 2014. Kommunen grænser op til Maastricht, Valkenburg aan de Geul, Gulpen-Wittem, Voeren (B), og Wezet (B).

Kernerne 
Eijsden-Margraten Kommunen består af følgende landsbyer og bebyggelser:

Kommunens små bebyggelse i landet hedder:

 Berg
 Breust
 Groot Welsden
 Hoog-Caestert
 Klein Welsden

 Laag-Caestert
 Schilberg
 Terhorst
 Ulvend

 Vroelen
 Wesch
 Withuis
 Wolfshuis

Galleri

Eksterne henvisninger 

 Kommunens hjemmeside  
 limburgs-landschap.nl/gebieden/eijsder-beemden 'Eijsder Bemmden' op www.limburgs-landschap.nl  
 , De Reconstructie van een Middeleeuws landschap. Assen/Maastricht, 1986 
 , Margraten, Mheer en Noorbeek. Rijksdienst voor de Monumentenzorg, Zeist/Zwolle, 1991 (online tekst )

Nabokommunen 

 
Byer i Limburg
Kommuner i Limburg
Vipera kaznakovi

Vipera kaznakovi er en giftig hugormeart fra familien Viperidae, som er endemisk til Tyrkiet, Georgien og Rusland. Ingen underarter er i øjeblikket anerkendt.

Etymologi 
Det videnskabelige navn, kaznakovi, er til ære for den russiske naturforsker Aleksandr Nikolaevich Kaznakov.

Referencer

Eksterne henvisninger 

Viperidae
Oscar Wirth

Oscar Raúl Wirth Lafuente (født 5. november 1955 i Santiago, Chile) er en tidligere chilensk fodboldspiller (målmand).

Wirth nåede igennem sin 21 år lange karriere at spille for hele ti forskellige klubber i både Chile, Peru, Colombia, Tyskland og Spanien. I hjemlandet var han blandt andet tilknyttet Universidad Católica, Cobreloa og Colo-Colo, og vandt det chilenske mesterskab med de to sidstnævnte.

I udlandet spillede Wirth blandt andet to sæsoner hos Real Valladolid i den spanske La Liga, og to sæsoner hos Independiente Medellín i den colombianske liga.

Wirth spillede desuden 12 kampe for det chilenske landshold. Han deltog ved VM i 1982 i Spanien, hvor han dog var reserve for førstevalget Mario Osbén, og ikke kom på banen.

Titler 
Primera División de Chile
 1979 med Colo-Colo
 1982 med Cobreloa

Copa Chile
 1991 med Universidad Católica

Referencer 

Fodboldspillere fra Chile
Fodboldspillere fra Club Universidad de Chile
Fodboldspillere fra Club Deportivo Universidad Católica
Fodboldspillere fra Colo-Colo
Fodboldspillere fra Cobreloa
Fodboldspillere fra Everton de Viña del Mar
Fodboldspillere fra Independiente Medellín
Fodboldspillere fra Real Valladolid
Fodboldspillere fra Rot-Weiß Oberhausen
Personer fra Santiago de Chile
Deltagere ved verdensmesterskabet i fodbold 1982
Lizardo Garrido

Lizardo Antonio Garrido Bustamante (født 25. august 1957 i Santiago, Chile) er en tidligere chilensk fodboldspiller (forsvarer).

Garrido spillede i langt størstedelen af sin karriere, samlet 15 sæsoner, for Santiago-storklubben Colo-Colo. Her var han med til at vinde hele seks chilenske mesterskaber og seks pokaltitler. Han var også i et par år tilknyttet Santos Laguna i den mexicanske liga.

Han blev i 1984 kåret til Årets fodboldspiller i Chile.

Garrido spillede desuden 44 kampe for det chilenske landshold. Han deltog ved VM i 1982 i Spanien, hvor han spillede to af sit lands tre kampe. Han var også med til at vinde bronze ved Copa América i 1991.

Titler 
Primera División de Chile
 1981, 1983, 1986, 1989, 1990 og 1991 med Colo-Colo

Copa Chile
 1981, 1982, 1985, 1988, 1989 og 1990 med Colo-Colo

Referencer 

Fodboldspillere fra Chile
Fodboldspillere fra Colo-Colo
Fodboldspillere fra Club Santos Laguna
Personer fra Santiago de Chile
Deltagere ved verdensmesterskabet i fodbold 1982
Henry Harrisse

Henry Harrisse (18. maj 1829 i Paris — 13. maj 1910 sammesteds) var en fransk-amerikansk skribent. 

Harrisse var oprindelig advokat i New York, men bosatte sig senere i sin fødeby, hvor han udelukkende helligede sig litterær virksomhed. Hans navn er særlig knyttet til studiet af Amerikas tidligste opdagelseshistorie, og han ansås for at være en af de bedste kendere af Columbus' liv og opdagelser, dog har han også behandlet Giovanni og Sebastiano Cabotos samt Miguel og Gaspar Corte-Reals togter. Hans hovedværk er Bibliotheca Americana vetustissima (1866), samt Christophe Colomb, son origine, sa vie, ses voyages, sa famille et ses descendants (Paris 1884).

Kilder 

 

Advokater fra USA
Faglitterære forfattere fra Frankrig
Fransksprogede forfattere
Amerikanere i 1800-tallet
Personer fra Paris
Vladimir Bigorra

Vladimir David Bigorra López (født 9. august 1954) er en tidligere chilensk fodboldspiller (forsvarer).

Bigorra tilbragte hele sin karriere i hjemlandet, hvor han var tilknyttet Universidad de Chile, Universidad Católica og Cobresal. Med Universidad de Chile og Cobresal var han med til at vinde den chilenske pokalturnering Copa Chile.

Bigorra spillede desuden 21 kampe og scorede ét mål for det chilenske landshold. Han deltog ved VM i 1982 i Spanien. Her spillede han samtlige chilenernes tre kampe i turneringen, hvor holdet blev slået ud efter det indledende gruppespil. Han var også med til at vinde bronze ved Copa América i 1991.

Titler 
Copa Chile
 1979 med Universidad de Chile
 1987 med Cobresal

Referencer 

Fodboldspillere fra Chile
Fodboldspillere fra Club Universidad de Chile
Fodboldspillere fra Club Deportivo Universidad Católica
Deltagere ved verdensmesterskabet i fodbold 1982
Juan Carlos Letelier

Juan Carlos Letelier Pizarro (født 20. maj 1959 i Valparaíso, Chile) er en tidligere chilensk fodboldspiller (angriber).

Letelier spillede gennem sin 18 år lange karriere i både Chile, Mexico, Peru, Venezuela og Brasilien. Af hans klubber kan blandt andet nævnes Santiago Wanderers, Cobreloa, Cruz Azul, Internacional og Independiente Medellín.

Letelier spillede desuden 57 kampe og 18 mål for det chilenske landshold. Han deltog ved VM i 1982 i Spanien, hvor han spillede to af sit lands tre kampe. Han var også med til at vinde sølv ved Copa América i 1987.

Titler 
Primera División de Chile
 1982 og 1985 med Cobreloa

Copa Chile
 1986 Cobreloa

Primera División Peruana
 1992 med Universitario
 1994 med Sporting Cristal

Referencer 

Fodboldspillere fra Chile
Fodboldspillere fra Santiago Wanderers
Fodboldspillere fra Audax Italiano
Fodboldspillere fra Cobreloa
Fodboldspillere fra Deportes Antofagasta
Fodboldspillere fra Independiente Medellín
Fodboldspillere fra Cruz Azul
Fodboldspillere fra Sport Club Internacional
Fodboldspillere fra Club Universitario de Deportes
Personer fra Valparaíso
Deltagere ved verdensmesterskabet i fodbold 1982
Järnvägens Museum Ängelholm

Järnvägens Museum Ängelholm er et kommunalt jernbanemuseum i Ängelholm i Skåne, Sverige, der viser hvordan Sveriges jernbaner blev opført og hvordan jernbaneteknik har udviklet sig frem til i dag. Museet ligger ved jernbanestationen og Järnvägsskolan.

Museet har tidligere haft navnene Banmuseet og Sveriges Järnvägsmuseum Ängelholm. Det blev tidligere ejet af Trafikverket, men overgik den 1. januar 2012 i Ängelholms kommunes eje og skiftede til det nuværende navn i foråret 2012.

Se også 
 Sveriges Jernbanemuseum i Gävle

Eksterne henvisninger 

 Officiel hjemmeside  

Ängelholm
Museer i Sverige
Gustavo Moscoso

Gustavo Moscoso Huencho (født 10. august 1955 i Tocopilla, Chile) er en tidligere chilensk fodboldspiller (angriber).

Moscoso tilbragte sin karriere i henholdsvis Chile og Mexico, og var primært tilknyttet Universidad Católica og Puebla FC. Hos Puebla var han i 1988 med til at vinde den mexicanske pokalturnering Copa MX.

Moscoso spillede desuden 21 kampe og scorede fire mål for det chilenske landshold. Han deltog ved VM i 1982 i Spanien. Her spillede han samtlige chilenernes tre kampe og scorede et énkelt mål i turneringen, hvor holdet blev slået ud efter det indledende gruppespil.

Titler 
Copa MX
 1988 med Puebla FC

Referencer 

Fodboldspillere fra Chile
Fodboldspillere fra Puebla FC
Fodboldspillere fra Tigres UANL
Fodboldspillere fra Club Deportivo Universidad Católica
Deltagere ved verdensmesterskabet i fodbold 1982
Pantelåner

En pantelåner er en person eller virksomhed, der erhvervsmæssigt låner penge ud mod at få værdigenstande som pant.

Erhvervet som pantelåner har i Danmark været ikkeeksisterende i flere år, men fik en renæssance i sommeren 2014. I andre lande er pantelånere et mere udbredt erhverv. I USA er erhvervet særligt kendt fra TV-programmet Pawn Stars. I Danmark er der dog de seneste år kommet virksomheder som tilbyder lignende løsninger til pantelån, som tilbyder salg med tilbagekøbsret. Det virker i praksis ligesom pantelån.

Forretningsmodellen for pantelån er indrettet således, at pantelåneren tilbyder et lån på op mod halvdelen af værdigenstandens værdi til en månedlig rente på maksimalt 1,5% som følge af lovkrav. Betales det lånte beløb ikke tilbage ved ophør af lånets løbetid, sælger pantelåneren den pantsatte værdigenstand på auktion. Bliver varen solgt med fortjeneste ud over det allerede udbetalte, tilfalder overskuddet kunden. 

Varen skal sælges ved offentlig auktion. Kunden får i denne situation salgsbeløbet tilbage fratrukket renteudgifter.

Reference 

Lån
Stillingsbetegnelser
Raúl Ormeño

Raúl Elias Ormeño Pacheco (født 21. juni 1958 i Temuco, Chile) er en tidligere chilensk fodboldspiller (midtbane).

Ormeño tilbragte hele sin aktive karriere, fra 1976 til 1991, hos Santiago-storklubben Colo-Colo. Her var han med til at vinde hele syv chilenske mesterskaber og seks pokaltitler.

Ormeño spillede desuden 11 kampe og scorede ét mål for det chilenske landshold. Han var en del af chilenernes trup til VM i 1982 i Spanien. Han kom dog ikke på banen i turneringen, hvor holdet blev slået ud efter det indledende gruppespil.

Titler 
Primera División de Chile
 1979, 1981, 1983, 1986, 1989, 1990 og 1991 med Colo-Colo

Copa Chile
 1981, 1982, 1985, 1988, 1989 og 1990 med Colo-Colo

Referencer 

Fodboldspillere fra Chile
Fodboldspillere fra Colo-Colo
Personer fra Temuco
Thomas Alexander Harrison

Thomas Alexander Harrison (17. januar 1853 i Philadelphia — 13. oktober 1930 i Paris) var en amerikansk maler.

Harrison, der var elev af akademiet i Philadelphia og af Gérôme i Paris, modtog sit kunstneriske præg fra denne bys kunstliv og tilegnede sig her stor teknisk kunnen. Hans arbejder, landskaber, søstykker etc. har gjort lykke viden
om på internationale stævner og fundet vej til offentlige samlinger: Dæmring (museet i Saint Louis), Ensomhed (Luxembourg-museet i Paris); andre i Dresdens galeri, museer i Philadelphia, Washington m. v. På den internationale Glyptoteksudstilling i København 1897 fandtes der af Harrison et stort og smukt Marine, Have m. m.

Kilder 

 

Landskabsmalere
Marinemalere
Malere fra USA
Amerikanere i 1800-tallet
Personer fra Philadelphia
Patricio Yáñez

Patricio Nazario Yáñez Candia (født 20. januar 1961 i Quilpué, Chile) er en tidligere chilensk fodboldspiller (angriber).

Yáñez' karriere blev tilbragt i henholdsvis hjemlandet og Spanien. Han spillede for de to store Santiago-klubber Universidad de Chile og Colo-Colo, og var i Spanien blandt andet tilknyttet Real Betis og Real Valladolid. Med Colo-Colo var han med til at vinde to chilenske mesterskaber og én pokaltitel.

Yáñez spillede desuden 43 kampe og scorede fem mål for det chilenske landshold. Han deltog ved VM i 1982 i Spanien. Her spillede han alle chilenernes tre kampe i turneringen, hvor holdet blev slået ud efter tre nederlag i det indledende gruppespil. Han var også med til at vinde sølv ved Copa América i 1979 og bronze i 1991.

Titler 
Primera División de Chile
 1991 og 1993 med Colo-Colo

Copa Chile
 1994 med Colo-Colo

Referencer 

Fodboldspillere fra Chile
Fodboldspillere fra Colo-Colo
Fodboldspillere fra Real Betis
Fodboldspillere fra Real Zaragoza
Fodboldspillere fra Real Valladolid
Fodboldspillere fra Club Universidad de Chile
Deltagere ved verdensmesterskabet i fodbold 1982
Looping Louie

Looping Louie er et børnespil for op til fire spillere  med et roterende fly, som vælter spillernes høns ned. Spillerne kan med en vippearm forsøge at slå flyet væk, og målet er at være den sidste spiller, der har en høne tilbage.

Spilmekanik
Spillet består af et plastfly som er fæstet til en bom som kan bevæges op og ned. Selve flyet kan også rotere. En motor fører bommen og flyet rundt i cirkel. Hver spiller har lille vippearm, som bruges til at slå flyet op i luften, og bag vippearmen står tre hønebrikker som falder ned, hvis rammer dem.

Priser og udmærkelser
 Spiel des Jahres, børnespil, 1994
 Vandt Kinderspielexperten, Kategori I (5-9 år gamle), 2006

Eksterne links
Amerikansk TV-reklame for spillet
Looping Louie på Boardgamegeek.com (engelsk)
Looping Louie på Spillskrinet 

Brætspil
Mario Osbén

Mario Ignacio Osbén Méndez (født 14. juli 1955 i Chiguayante, Chile, død 7. februar 2021) var en chilensk fodboldspiller (målmand). Han havde tilnavnet “Katten” (El Gato).

Osbén tilbragte hele sin karriere i hjemlandet, hvor han blandt andet var tilknyttet Unión Española, Cobreloa og Colo-Colo. Med alle tre klubber var han med til at vinde det chilenske mesterskab

Han blev i 1991 kåret til Årets fodboldspiller i Chile.

Osbén spillede 36 kampe for det chilenske landshold. Han deltog ved VM i 1982 i Spanien. Her spillede han alle chilenernes tre kampe, men kunne ikke forhindre tre nederlag og et exit efter det indledende gruppespil. Han var også med til at vinde sølv ved Copa América i både 1979 og 1987.

Titler 
Primera División de Chile
 1975 og 1977 med Unión Española
 1981 og 1983 med Colo-Colo
 1988 med Cobreloa

Copa Chile
 1981, 1982 og 1985 med Colo-Colo
 1986 med Cobreloa

Referencer

Eksterne henvisninger 

Fodboldspillere fra Chile
Fodboldspillere fra Colo-Colo
Fodboldspillere fra Unión Española
Fodboldspillere fra Cobreloa
Deltagere ved verdensmesterskabet i fodbold 1982
Ettore Pinelli

Ettore Pinelli (født 18. oktober 1843 i Rom, død 17. september 1915 sammesteds) var en italiensk violinist og dirigent.

Pinelli, der var uddannet i tysk skole af Joachim, stiftede 1866 sammen med Sgambati et selskab for klassisk kammermusik og 1874 en musikforening i Rom.

Kilder 
 
 
 

Violinister fra Italien
Dirigenter fra Italien
Italienere i 1800-tallet
Personer fra Rom
Rattus (brætspil)

Rattus er et brætspil, designet af de norske spildesignere Åse og Henrik Berg. Spillet blev lanceret i 2010 og udgivet af White Goblin Games.

Rattus henter tematik fra et pestbefængt Europa i 1300-tallet. Spillerne gør brug af forskellige samfundsklasser fra middelalderen i kampen mod pesten og rotterne. Bønderne giver for eksempel ekstra befolkningsvækst, munkene holder rotterne væk, mens de rige købmænd flygter når pesten kommer.

Rattus er for 2 – 4 spillere og rangeres som et let til mellemsvært familiespil. Spilmekanikken er områdekontrol. Spillet har fået en række udvidelser.

Udmærkelser 
 Golden Geek, nomineret til bedste familiespil (2011)
 Lucca Games, nomineret til bedste familiespil (2011)

Eksterne links 
 om spillet på Boardgamegeek.com

Brætspil
Bartolomeo Pinelli

Bartolomeo Pinelli (født 20 november 1781 i Rom, død 1. april 1835 sammesteds) var en italiensk maler og raderer.  Han var far til Achille Pinelli.

Pinelli, der var elev af San-Luca-Akademiet i sin fødeby, har malet genrebilleder og prospekter fra Rom og omegn i akvarel, men er mere bekendt ved sine raderinger; særlig en række maleriske kostumebilleder, endvidere prospekter fra Tivoli, samt illustrationer til Vergil, Dante, Tasso, Ariosto og flere; således har han til Manzonis I promessi sposi leveret illustrationer i litografi. En tegning Morraspillere findes i Ny Carlsberg Glyptotek.

Kilder 

 

Malere fra Italien
Illustratorer
Raderere
Grafikere fra Italien
Italienere i 1800-tallet
Personer fra Rom
Dudley Ryder, 3. jarl af Harrowby

Dudley Francis Stuart Ryder, 3. jarl af Harrowby (født 16. januar 1831, død 26. marts 1900) var en engelsk statsmand. Han var søn af Dudley Ryder, 2. jarl af Harrowby.

Harrowby var som Lord Sandon 1856—59 liberalt, men 1868—82 konservativt medlem af underhuset. Han tog virksom del i forhandlingerne og viste ligesom faderen stor interesse for de kirkelige forhold. 1874—78 styrede han undervisningsvæsenet med stor dygtighed og blev derefter handelsminister indtil ministeriet Beaconsfields afgang april 1880. Efter at have arvet peersværdigheden 1882 var han Lord Seglbevarer 1885—86.

Kilder 

  

Politikere fra England
Jarler fra Det Forenede Kongerige
Briter i 1800-tallet
Lords Keeper of the Privy Seal
Handelsministre fra Storbritannien